**Dodatky k článku 8 Rímskeho štatútu Medzinárodného trestného súdu**

*V článku 8 ods. 2 sa písmeno b) dopĺňa bodom (xxvii) a písmeno e) sa dopĺňa bodom (xvi) v nasledujúcom znení:*

používanie zbraní, ktoré využívajú mikrobiologické alebo iné biologické látky, alebo toxíny bez ohľadu na ich pôvod alebo spôsob výroby;

*V článku 8 ods. 2 sa písmeno b) dopĺňa bodom (xxviii) a písmeno e) sa dopĺňa bodom (xvii) v nasledujúcom znení:*

používanie zbraní, ktorých primárnym účinkom je spôsobiť poranenie úlomkami, ktoré nie sú v ľudskom tele zistiteľné röntgenovými lúčmi;

*V článku 8 ods. 2 sa písmeno b) dopĺňa bodom (xxix) a písmeno e) sa dopĺňa bodom (xviii) v nasledujúcom znení:*

používanie laserových zbraní špecificky zostrojených tak, že ich jediným bojovým účinkom alebo jedným z ich bojových účinkov je spôsobiť trvalé oslepnutie odkrytého zraku, t. j. voľného oka alebo oka s korektívnymi pomôckami;